
AVIZ

asupra proiectului de lege pentru aprobarea Ordonanţei de urgenţă a Guvernului nr.30/2004 privind trecerea satului Bichigiu din componenţa comunei Coşbuc, în componenţa comunei Telciu, judeţul Bistriţa –Năsăud 
În conformitate cu prevederile art. 89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, Comisia juridică, de disciplină şi imunităţi a fost sesizată, spre dezbatere şi avizare în procedură de urgenţă, cu proiectul de lege pentru aprobarea Ordonanţa de urgenţă a Guvernului nr.30/2004 privind trecerea satului Bichigiu din componenţa comunei Coşbuc, în componenţa comunei Telciu, judeţul Bistriţa –Năsăud, trimis cu adresa nr. P.L.X-294 din 10 aprilie 2004, înregistrată  sub nr. 31/402 din 11 mai 2004.

Camera Deputaţilor  este prima Cameră sesizată.

Consiliul Legislativ, cu avizul nr. 768 din 5. 05.2004, a avizat favorabil.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din  11.05.2004.

Membrii comisiei au examinat proiectul de lege, expunerea de motive a iniţiatorului şi avizul  Consiliului Legislativ.

În urma dezbaterilor, cu majoritate de voturi, s-a hotărât avizarea favorabilă a proiectului de lege pentru aprobarea Ordonanţa de urgenţă a Guvernului nr.30/2004 privind trecerea satului Bichigiu din componenţa comunei Coşbuc, în componenţa comunei Telciu, judeţul Bistriţa –Năsăud. 


În raport de obiectul şi conţinutul său, ce vizează modificarea unei legi organice, propunerea legislativă  face parte din categoria legilor organice.

